作者：无名氏
词牌/韵律：折红梅

paragraphs: 倚花阑清晓，裴回探得，南枝初绽。
通春意、漏巧斗奇，东君首先回暖。
盈盈素面。
刚强点、胭脂深浅。
是他自有，标格清香，恣千种妖饶，万般闲雅。
移时细看。
算浓雪严霜，怎生拘管。
也拟是、小桃未蕊，依约杏添清伴。
笛声休怨。
怕恐使、群芳零乱。
待须把酒，守著花枝，愿期与花枝，久长相见。